
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 194
                                                               30 septembrie 2025
                        privind prelungirea unor contracte de închiriere, încheiate cu persoane juridice

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 27.251/28.08.2025 şi la Consiliul Local Sighișoara cu nr. 29.176/16.09.2025, de referatul de aprobare, înregistrat cu nr. 27.252/28.08.2025, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare;

Având în vedere cererea adresată Municipiului Sighişoara de către S.C. LRT MEDIEVAL TRADING S.R.L., înregistrată cu nr. 25.789/13.08.2025, prin care se solicită prelungirea contractului de închiriere nr. 135/15.11.2022, având ca obiect terenul în suprafață de 24 mp., situat în municipiul Sighișoara, str. Anton Pann, f. nr., contract încheiat în vederea amplasării unui punct comercial stradal (tonetă comercială – lot 2), modificat și prelungit prin actele adiționale succesive încheiate, al cărui termen expiră la data de 14.11.2025;

Având în vedere cererea adresată Municipiului Sighişoara de către S.C. FEVASAL CO S.R.L., înregistrată cu nr. 27.019/27.08.2025, prin care se solicită prelungirea contractului de închiriere nr. 95/24256/29.11.2012, având ca obiect spațiul cu altă destinație decât locuință, situat în municipiul Sighișoara, str. Andrei Șaguna nr. 6, în suprafață de 4,50 mp., cu destinația de spațiu comercial – chioșc alimentar, modificat și prelungit prin actele adiționale succesive încheiate, al cărui termen expiră la data de 30.11.2025;

Ținând cont de clauzele contractuale ale contractelor de închiriere amintite care prevăd că, la expirarea termenului, proprietarul/administratorul poate prelungi contractul, respectiv clauza conform căreia prețul închirierii se calculează potrivit actelor normative în vigoare și se indexează în funcție de rata inflației, precum și de clauza referitoare la tacita relocațiune;

Având în vedere faptul că Municipiul Sighișoara, ca unitate administrativ - teritorială, deține rangul de posesor al bunurilor menționate, în exercitarea stăpânirii acestora comportându-se ca un bun proprietar prin posesia ca stare de fapt, care conferă posibilitatea apropierii și stăpânirii bunurilor, precum și folosința acestora prin posibilitatea utilizării lor și a culegerii fructelor acestora;

Văzând că Municipiul Sighișoara îndeplinește calitatea de posesor, prin elementul corpus, respectiv, există contact direct cu bunurile, acestea fiind stăpânite în materialitatea lor, prin realizarea de fapte materiale, încheindu-se acte juridice prin care exercită prerogativele unui drept real principal;

Având în vedere faptul că imobilele ce fac obiectul contractelor de închiriere menționate mai sus sunt situate în intravilanul municipiului Sighișoara și sunt înscrise în listele de inventar ale Municipiului Sighișoara – domeniul public;

Luând în considerare că prelungirea acestor contracte nu afectează planurile de sistematizare urbană, iar prin menținerea acestora se asigură venituri constante și suplimentare la bugetul local;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile art. 858 - 865 și art. 1777 - 1823 din Legea nr. 287/2009 privind Codul civil, republicată, cu modificările și completările ulterioare;

Ținând cont de prevederile Legii nr. 227/2015 privind Codul fiscal, cu modificările și completările ulterioare, precum și de cele ale Legii nr. 207/2015 privind Codul de procedură fiscală, cu modificările și completările ulterioare;
Având în vedere Raportul de specialitate al Direcției Arhitect Șef – Compartimentul Administrarea Domeniului Public şi Privat, înregistrat cu nr. 27.253/28.08.2025, prin care se propune prelungirea unor contracte de închiriere, încheiate cu persoane juridice;

   Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. „a”, alin. (14), art. 139 alin. (1) și alin. (3) lit. „g”, precum și al art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

              H O T Ă R Ă Ş T E:

Art. 1. (1) Se aprobă prelungirea contractului de închiriere nr. 135/15.11.2022, așa cum a fost modificat și completat prin actele adiționale nr. 1/2023 și nr. 2/2024, încheiat între Municipiul Sighișoara și S.C. LRT MEDIEVAL TRADING S.R.L., având ca obiect terenul în suprafață de 24 mp., situat în municipiul Sighișoara, str. Anton Pann, f. nr., închiriat în vederea amplasării unui punct de comerț stradal (tonetă comercială – lot 2), contract al cărui termen expiră la data de 14.11.2025. 

(2) Chiria este cea stabilită prin contractul de închiriere și se va indexa anual în funcție de indicele de inflație, conform legislației în vigoare.

(3) Perioada pentru care se aprobă prelungirea contractului de închiriere este de 1 (un) an, respectiv până la data de 14.11.2026, cu posibilitatea de prelungire, în condițiile legii.

(4) Prelungirea contractului de închiriere se va realiza prin încheierea unui act adițional, numai în situația în care chiriașul nu înregistrează debite restante față de Municipiul Sighișoara, la data semnării acestuia.

(5) Pe perioada derulării contractului de închiriere, respectiv a actului adițional, obligația de plată a taxei pe teren revine chiriașului, potrivit art. 463 alin. (2) din Legea nr. 227/2015 privind Codul fiscal, cu modificările și completările ulterioare.

Art. 2. (1) Se aprobă prelungirea contractului de închiriere nr. 95/2012, așa cum a fost modificat și completat prin actele adiționale nr. 1 – 13, încheiat între Municipiul Sighișoara și S.C. FEVASAL CO S.R.L., având ca obiect spațiul cu altă destinație decât locuință, situat în municipiul Sighișoara, str. Andrei Șaguna nr. 6, în suprafață de 4,50 mp., cu destinația de spațiu comercial – chioșc alimentar, contract al cărui termen de valabilitate expiră la data de 30.11.2025.

(2) Chiria este cea stabilită prin contractul de închiriere și se va indexa anual în funcție de indicele de inflație, conform legislației în vigoare.

(3) Perioada pentru care se aprobă prelungirea contractului de închiriere este de 1 (un) an, respectiv până la data de 30.11.2026, cu posibilitatea de prelungire, în condițiile legii. 

(4) Prelungirea contractului de închiriere se va realiza prin încheierea unui act adițional, numai în situația în care chiriașul nu înregistrează debite restante față de Municipiul Sighișoara, la data semnării acestuia.

(5) Pe perioada derulării contractului de închiriere, respectiv a actului adițional, obligația de plată a taxei pe imobil revine chiriașului, potrivit art. 462 alin. (5) din Legea nr. 227/2015 privind Codul fiscal, cu modificările și completările ulterioare.

Art. 3. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Direcția Arhitect Șef, Compartimentul Administrarea Domeniului Public și Privat – Direcția Arhitect Șef, Compartimentul Buget, Contabilitate, Salarizare – Direcția Economică, Compartimentul Impozite și Taxe – Serviciul Impozite, Taxe și Executare Creanțe – Direcția Economică, Compartimentul Autorizare Activități Economice – Direcția Arhitect Șef, Compartimentul Juridic, Compartimentul Activități Comerciale – Direcția Publică Poliția Locală și Compartimentul Disciplina în Construcții și Afișaj Stradal – Direcția Publică Poliția Locală din cadrul Municipiului Sighișoara.

Art. 4. Prin grija dnei Bizo Anca, Secretar General al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și va fi adusă la cunoștință publică, prin publicarea pe pagina de internet, la adresa www.primariasighisoara.ro. 
PREŞEDINTE DE ŞEDINŢĂ,
  

     Grecu Andrei - Victor                          
                                                                                                         Contrasemnează pentru legalitate
                                    SECRETARUL GENERAL al municipiului,

                                                              Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcţia Arhitect Șef;

  4 ex. Compartimentul Administrarea Domeniului Public și Privat – Direcția Arhitect Șef;

  1 ex. Compartimentul Buget, Contabilitate, Salarizare – Direcția Economică;

  1 ex. Serviciul Impozite, Taxe și Executare Creanțe – Direcția Economică;

  1 ex. Compartimentul Autorizare Activități Economice – Direcția Arhitect Șef;
  1 ex. Compartimentul Juridic;
  1 ex. Compartimentul Activități Comerciale – Direcția Publică Poliția Locală;

  1 ex. Compartimentul Disciplina în Construcții și Afișaj Stradal – Direcția Publică Poliția Locală.
17 ex.  

B.A. 

	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 194/30.09.2025

	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


